|  |  |
| --- | --- |
| **Information til vidensportalens fondsoversigt, v1** | |
| **Navn på legatet / fonden / tilskudsprogrammet** | Creative Europe, samarbejdsprojekter |
| **Hvilken type (privat, nationalt program, nordisk, europæisk, andet?)**  **Hvem står bag (en person, en institution, et ministerie, eller?)** | Creative Europe er Europa-Kommissionens program for de kreative og kulturelle sektorer i Europa.  Samarbejdsprojektordningen er hovedsøjlen i kulturområdet med 70 % af det samlede kulturbudget. |
| **Fondens hjemmeside**  **og adresse** | [**https://slks.dk/tilskud/creative-europe**](https://slks.dk/tilskud/creative-europe) |
| **Det overordnede formål**  **og hovedmål** | Aktionen har til formål at forbedre adgangen til europæisk kultur og kreative værker og at fremme innovation og kreativitet.  Europæiske Samarbejdsprojekter er transnationale projekter, der involverer kulturelle og kreative organisationer fra forskellige lande, der deltager i programmet. De giver kulturelle organisationer af alle størrelser mulighed for at co-producere, samarbejde, eksperimentere, innovere, være mobile og lære af hinanden. |
| **Hvilke type aktiviteter støttes** | Puljen dækker alle kreative og kulturelle sektorer. Så uanset om et projekt har rod i scenekunst, musik, mode, cirkus, kunsthåndværk, dans, arkitektur, kulturarv, billedkunst, tværæstetiske netværk eller noget helt andet, kan det rummes under samarbejdsprojektparaplyen.  For at få støtte skal et samarbejdsprojekt bidrage til et af følgende mål:   1. At styrke skabelsen og udbredelsen af europæiske værker og kunstnere på tværs af landegrænser 2. At gøre de kreative og kulturelle sektorer bedre til at opdyrke talenter samt at skabe innovation, jobs og vækst.   Når man indsender sin ansøgning, skal man vælge, hvilket af de to mål, projektet sigter mod.  Projektet skal desuden adressere et-to af følgende emner:   1. **Publikum**: at øge adgang til og deltagelse i kulturlivet. Publikumsudvikling fysisk såvel som digitalt. 2. **Social inklusion**: at bruge kulturen til at skabe inklusion i samfundet. Særligt i forhold til at inkludere minoriteter, marginaliserede grupper og personer med handicap. 3. **Bæredygtighed**: at udvikle og udbrede miljøvenlige praksisser. At bruge kulturelle aktiviteter til at øge bevidstheden om bæredygtighed. 4. **Det digitale:**at hjælpe de kulturelle sektorer i Europa med at udvikle brugen af digitale teknologier. 5. **Det internationale:** at øge internationaliseringen af europæisk kulturliv – også hvad angår mikroorganisationer og græsrodsorganisationer. 6. **Årlig prioritet**: Støtte til Ukraines kulturelle og kreative sektorer. |
| **Hvilke lande kan få støtte**  **- Hvem kan ansøge**  **- Hvem kan deltage som partnere** | Puljen kan søges af et konsortium bestående af flere organisationer (antal varierer efter projektkategori).  Heraf er en af organisationerne projektleder (coordinator) og står med det administrative ansvar over for EU. Den projektledende organisation skal have eksisteret juridisk i mindst 2 år ved ansøgningsfristen.  Ansøgere skal komme fra et Creative Europe-land. Det vil sige lande i EU samt [lande på denne liste](https://slks.dk/fileadmin/user_upload/0_SLKS/Fotos/Internationalt/Creative_Europe/list-3rd-country-participation_crea_en.pdf)  Enkeltpersoner kan ikke søge puljen. |
| **Minimum antal organisationer fra hvor mange lande** | Der ydes tilskud til 3 kategorier af samarbejdsprojekter: små, mellemstore og store projekter.   * Kategori 1: Småskala projekter (CREA-CULT-2022-COOP-1): Minimum 3 enheder fra 3 forskellige berettigede lande. * Kategori 2: Mellemskala projekter (CREA-CULT-2022-COOP-2): Minimum 5 enheder fra 5 forskellige berettigede lande, der deltager i Creative Europe. * Kategori 3: Storskalaprojekter (CREA-CULT-2022-COOP-3): Minimum 10 enheder fra 10 forskellige berettigede lande, der deltager i Creative Europe-programmet. |
| **Støttebeløb per ansøgning,**  **min - max** | Kategori 1: Små projekter: max. 80% medfinansiering & max. 200.000 €.  Kategori 2: Mellemstore projekter: max. 70% medfinansiering & max. 1 000 000 €.  Kategori 3: Storskalaprojekter: Tilbage i 2025 |
| **Projektets periode, min - max** | Alle tre typer projekter har en maksimal varighed på 48 måneder. |
| **Hvor krævende er ansøgningen?**  **Er den omfattende og kompliceret med krav om flere bilag m.m.** | Ansøgningskravene minder i format om Erasmus+ samarbejdsprojekter. Dvs. rimeligt krævende. |
| **Er det krævende at administrere og rapportere tilskuddet?** | Administration og rapportering på niveau med Erasmus+ samarbejdsprojekter. Dvs. rimeligt krævende. |
| **Ansøgningsfrister** | **Tidslinje i 2024:**   * **19. oktober 2023:** Puljeåbning * **23. januar 2024 kl. 17.00:** Ansøgningsfrist * **Februar-juni 2024:**Evaluering af ansøgninger * **Juli 2024:** Ansøgere får svar * **Oktober 2024:** Kontrakt underskrives |
| Kan fondens rådgivere kontaktes?  Navn, titel, mail og telefonnr. | Rådgiving hos Creative Europe Desk Danmark  Skriv til: [eu@slks.dk](javascript:linkTo_UnCryptMailto(%27nbjmup%2BfvAtmlt%5C%2Fel%27);) |